CELEX: 32010D0194
Language: lv
Date: 2010-03-31 00:00:00
Title: 2010/194/: Komisijas Lēmums ( 2010. gada 31. marts ), ar ko groza Lēmumu 2009/1/EK, ar ko Bulgārijas Republikai piešķir atkāpi, ko tā pieprasījusi atbilstīgi Lēmumam 2008/477/EK par 2500 – 2690  MHz frekvenču joslas harmonizāciju tādu zemes sistēmu vajadzībām, kas Kopienā spēj nodrošināt elektronisko sakaru pakalpojumus (izziņots ar dokumenta numuru C(2010) 1987)

1.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 86/48
            
         KOMISIJAS LĒMUMS
   (2010. gada 31. marts),
   ar ko groza Lēmumu 2009/1/EK, ar ko Bulgārijas Republikai piešķir atkāpi, ko tā pieprasījusi atbilstīgi Lēmumam 2008/477/EK par 2 500–2 690 MHz frekvenču joslas harmonizāciju tādu zemes sistēmu vajadzībām, kas Kopienā spēj nodrošināt elektronisko sakaru pakalpojumus
   (izziņots ar dokumenta numuru C(2010) 1987)
   (Autentisks ir tikai teksts bulgāru valodā)
   (2010/194/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmums) (1) un jo īpaši tā 4. panta 5. punktu,
   ņemot vērā Komisijas 2008. gada 13. jūnija Lēmumu 2008/477/EK par 2 500–2 690 MHz frekvenču joslas harmonizāciju tādu zemes sistēmu vajadzībām, kas Kopienā spēj nodrošināt elektronisko sakaru pakalpojumus (2), un jo īpaši tā 2. panta 2. punktu,
   tā kā:
   
               (1)
            
            
               Ar Komisijas Lēmumu 2009/1/EK (3) Bulgārijas Republikai ir atļauts Lēmuma 2008/477/EK īstenošanu atlikt līdz 2009. gada 31. decembrim Ziemeļbulgārijā un līdz 2010. gada 31. decembrim – Dienvidbulgārijā.
            
         
               (2)
            
            
               Bulgārijas Republika ir informējusi Komisiju, ka sakarā ar budžeta ieņēmumu neparedzētu samazinājumu 2009. gadā saimnieciskās krīzes rezultātā nebija pieejami finanšu resursi, kas nepieciešami, lai Lēmuma 2009/1/EK noteiktajos termiņos izbrīvētu 2 500–2 690 MHz frekvenču joslu ar nolūku to neekskluzīvā kārtā piešķirt un padarīt pieejamu zemes sistēmām, kas spēj nodrošināt elektronisko sakaru pakalpojumus. Tādējādi šo frekvenču joslu joprojām ekskluzīvi aizņem mobilo elektronisko sakaru iekārtas, ko Bulgārijā izmanto valsts drošības vajadzībām.
            
         
               (3)
            
            
               Tādēļ 2009. gada 25. novembra vēstulē Bulgārijas Republika lūdza par vienu gadu pagarināt ar Lēmumu 2009/1/EK piešķirto pagaidu atkāpi. Bulgārija iesniedza arī progresa ziņojumu par Lēmuma 2008/477/EK īstenojumu.
            
         
               (4)
            
            
               Bulgārija ir pietiekami pamatojusi savu lūgumu pagarināt pagaidu atkāpi. Bulgārija ir informējusi Komisiju, ka 2009. gadā ir veikusi nepieciešamos nefinansiālos priekšdarbus, lai varētu valsts drošības dienestam piešķirt jaunas frekvences, aizstājot 2 500–2 690 MHz frekvenču joslu, un ka 2010. gadā tiks atvēlēti nepieciešamie finanšu resursi jaunās mobilo radiosakaru sistēmas ierīkošanai valsts drošības vajadzībām.
            
         
               (5)
            
            
               Radiofrekvenču spektra komitejas locekļi komitejas 2009. gada 10.–11. decembra sanāksmē norādīja, ka neiebilst pret šās pagaidu atkāpes pagarināšanu.
            
         
               (6)
            
            
               Pieprasītais pagarinājums pārmērīgi neaizkavētu Lēmuma 2008/477/EK īstenošanu un neradītu nepamatoti lielas dalībvalstu atšķirības konkurences un regulējuma ziņā. Pieprasījums ir pamatots, un būtu lietderīgi pagaidu atkāpi pagarināt par vienu gadu, lai atvieglotu Lēmuma 2008/477/EK pilnīgu īstenošanu,
            
         IR PIEŅĒMUSI ŠO LĒMUMU.
   1. pants
   Lēmumu 2009/1/EK groza šādi.
   
               1)
            
            
               Lēmuma 1. pantā vārdus “2009. gada 31. decembrim” aizstāj ar vārdiem “2010. gada 31. decembrim” un vārdus “2010. gada 31. decembrim” aizstāj ar vārdiem “2011. gada 31. decembrim”.
            
         
               2)
            
            
               Lēmuma 3. pantā vārdus “2010. gada 16. janvārim” aizstāj ar vārdiem “2011. gada 16. janvārim” un vārdus “2011. gada 16. janvārim” aizstāj ar vārdiem “2012. gada 16. janvārim”.
            
         2. pants
   Šis lēmums ir adresēts Bulgārijas Republikai.
   
      Briselē, 2010. gada 31. martā
      
         
            Komisijas vārdā –
         
            priekšsēdētāja vietniece
         
         Neelie KROES
      
   
   
      (1)  OV L 108, 24.4.2002., 1. lpp.
   
      (2)  OV L 163, 24.6.2008., 37. lpp.
   
      (3)  OV L 2, 6.1.2009., 6. lpp.